Vaccinul anti-Covid vine la pachet cu reguli stricte. Cutiile de transport conțin gheață uscată, care poate fi periculoasă.
Cutiile pot fi deschise două ori pe zi cel mult un minut. Vaccinul poate fi ținut în frigider cel mult cinci zile. Cutiile de transport trebuie umplute cu gheață uscată.
Vestea bună a vaccinului eficient împotriva COVID vine la pachet cu niște anunțuri care-i pun pe gânduri pe medici. Pfizer spune că serul trebuie transportat în condiții stricte de siguranță.Compania a conceput o cutie specială şi a dat instrucţiuni clare pentru depozitare.Albert Bourla, Pfizer CEO: "Suntem în situaţia bună de a avea până la 50 milioane de doze anul acesta, global.“Vaccinul Pfizer trebuie păstrat la minus 75 de grade Celsius. Pentru asta, compania a creat special o cutie care trebuie umplută cu gheață carbonică.Aceasta va asigura temperatura necesară pe timpul transportului. E important de știut și că recipientul poate fi deschis doar de două ori pe zi, pentru cel mult un minut.După ce sunt scoase din cutia Pfizer, flacoanele pot fi ținute în frigidere normale doar cinci zile. Vaccinarea trebuie repetată de două ori pentru fiecare pacient, la interval de trei săptămâni.Problema este că manipularea gheţii carbonice poate fi periculoasă: arde pielea şi, în spaţiile cu ventilaţie slabă, produce vapori ce pot fi letali.